**ΘΕΜΑ : Διάστημα έκδοσης της βεβαίωσης περαίωσης**

Ημερομηνία υποβολής **: *22/07/20232***

**Ερώτηση**

Είμαστε επιβλέποντες σε έργο του Δημοτικού Λιμενικού Ταμείου μας που έχει ολοκληρωθεί προ δύο μηνών.

Θα θέλαμε να σας θέσουμε μια ερώτηση σχετικά με το χρονικό διάστημα έκδοσης της βεβαίωσης περαίωσης από τον προϊστάμενο της υπηρεσίας.

Δύναται να εκδοθεί βεβαίωση περαίωσης ενός έργου (από τον προϊστάμενο της διευθύνουσας αρχής) εφόσον παρέλθει το δεκαήμερο από την έκθεση των επιβλέποντων μηχανικών (και δεν έχει γίνει όχληση από τον ανάδοχο) ; Κι αν γίνεται υπάρχουν κυρώσεις για τον προϊστάμενο;

Με εκτίμηση

**Απάντηση**

Βεβαίωση περάτωσης εργασιών (Για διαγωνισμούς που προκηρύχθηκαν **πριν την 1.9.2021**)

 Σύμφωνα με την παρ. 1 Άρθρου 168 («Βεβαίωση περάτωσης εργασιών») : *«Όταν λήξει η προθεσμία περάτωσης του συνόλου ή τμημάτων του έργου, ο επιβλέπων ή το εντεταλμένο όργανο της επίβλεψης αναφέρει στη διευθύνουσα υπηρεσία,* ***μέσα σε διάστημα δέκα (10) ημερών*** *από τη λήξη του εγκεκριμένου χρόνου περαίωσης, αν τα έργα έχουν περατωθεί και έχουν υποστεί ικανοποιητικά τις δοκιμασίες που προβλέπονται στη σύμβαση ή αν τα έργα δεν έχουν περατωθεί, οπότε αναφέρει συγκεκριμένα τις εργασίες που απομένουν για εκτέλεση.*

*Αν οι εργασίες έχουν περατωθεί****, ο προϊστάμενος της διευθύνουσας υπηρεσίας, μέσα σε δέκα (10) ημέρες*** *από την παραλαβή της πιο πάνω αναφοράς,* ***εκδίδει βεβαίωση*** *για την ημέρα που περατώθηκαν οι εργασίες του έργου (βεβαίωση περάτωσης των εργασιών) την οποία* ***κοινοποιεί αμελλητί*** *στον ανάδοχο.*

*Εάν η βεβαίωση* ***δεν εκδοθεί μέσα στην πιο πάνω προθεσμία****, τότε θεωρείται ότι έχει εκδοθεί αυτοδίκαια τριάντα (30) ημέρες μετά την υποβολή από τον ανάδοχο σχετικής έγγραφης όχλησης* ***και επιβάλλονται στα υπαίτια όργανα του φορέα κατασκευής του έργου οι πειθαρχικές ποινές που προβλέπονται στην παρ. 3 του άρθρου 141****».*

Πειθαρχικές παραβάσεις για τον προϊστάμενο της διευθύνουσας υπηρεσίας

*Παρ. 2 Άρθ. 141*

*Ιδίως αποτελούν πειθαρχικές παραβάσεις;*

*………………..*

 *β) Για τον προϊστάμενο της διευθύνουσας υπηρεσίας; …………., η παράλειψη ……. βεβαίωσης περάτωσης των εργασιών του έργου,*

Πειθαρχικές ποινές της παρ. 3 του άρθρου 141

*«Για τις παραβάσεις του παρόντος το αρμόδιο όργανο της αναθέτουσας αρχής ή του αναθέτοντος φορέα είτε επιβάλλει εις βάρος των υπαιτίων,* ***ανάλογα με τη βαρύτητά τους****,* ***την πειθαρχική ποινή του προστίμο***

***υ*** *μέχρι ποσού αντίστοιχου του* ***μισθού των******έξι (6) μηνών είτε τους παραπέμπει στο οικείο πειθαρχικό όργανο για την επιβολή των κατά τις κείμενες διατάξεις προβλεπόμενων πειθαρχικών ποινών****.»*

**Τροποποίηση άρθρου 168**

Το άρθρο 168 αντικαταστάθηκε με το άρθρο 82 Ν.4782/2021 (ΦΕΚ Α` 36). ΠΡΟΣΟΧΗ:`Εναρξη ισχύος,σύμφωνα με το άρθρο 142 παρ.1β του αυτού νόμου, ΑΠΟ την 1η.9.2021,σύμφωνα δε με το άρθρο 140 παρ.5 αυτού, καταλαμβάνει διαγωνισμούς, που θα προκηρυχθούν μετά την 1.9.2021.

Η ουσία των τροποποιήσεων του άρθρου 168

Στο εν λόγω Άρθρο - αίροντας το προηγούμενο καθεστώς - γίνεται προσπάθεια πλήρους αναμόρφωσης της διαδικασίας έκδοσης βεβαίωσης περάτωσης εργασιών κάνοντας πιο ουσιαστικό το ρόλο της.

Ειδικότερα:

Οι νέες παράγραφοι 1 και 2 αντιστοιχούν στην παράγραφο 1 του ισχύοντος άρθρου τροποποιώντας την όμως κατά πολύ.

Καταρχήν, το χρονικό διάστημα εντός του οποίου ο επιβλέπων του έργου ενημερώνει ‘εγγράφως’ τη διευθύνουσα υπηρεσία για την περαίωση των εργασιών του έργου - περαίωσης αντί των δέκα (10) ημερών - είναι πλέον **τριάντα (30) ημέρες** από τη λήξη του εγκεκριμένου χρόνου.

Μία πολύ κρίσιμη αλλαγή, η οποίας συνδέεται και με τον τριπλασιασμό του χρόνου αναφοράς του επιβλέποντα προς τη διευθύνουσα υπηρεσία για την περαίωση της εργολαβίας, αφορά στο γεγονός πως πλέον ο επιβλέπων έχει την αρμοδιότητα επανελέγχου, κατά το δυνατό, των επιμετρήσεων, με γενικές ή σποραδικές καταμετρήσεις.

Κρίση επί της δυνατότητας επιβολής πειθαρχικών ευθυνών

* Η πρόβλεψη επιβολής πειθαρχικών ευθυνών αναφέρει «ανάλογα με τη βαρύτητά τους» που ερμηνεύεται πάντα διασταλτικά σύμφωνα με την τυχόν ζημία που υπέστη ο ΚτΕ εξαιτίας της εν λόγω αμέλειας, και τηρουμένης του μεγέθους αυτής. Εν προκειμένω δηλ. η αυτοδίκαια (εντός τριάντα (30) ημερών μετά την υποβολή από τον ανάδοχο σχετικής έγγραφης όχλησης – και βέβαια, εφόσον αυτή έχει προηγουμένως υποβληθεί.
* Από την Νομολογία δεν υπάρχει παρόμοιας φύσης απονομή πειθαρχικών ευθυνών.

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***zpapastamatis@gmail.com***

Τηλ. Επικοινωνίας :*6945558980*